02011R0063 — EL — 05.03.2019 — 001.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΝΟΝΙΣΜΟΣ (ΕΕ) αριθ. 63/2011 ΤΗΣ ΕΠΙΤΡΟΠΗΣ της 26ης Ιανουαρίου 2011 για τη θέσπιση λεπτομερών διατάξεων σχετικά με τις αιτήσεις παρέκκλισης από τους στόχους για τις ειδικές εκπομπές CO2 σύμφωνα με το άρθρο 11 του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ) (ΕΕ L 023 της 27.1.2011, σ. 16)

Τροποποιείται από:









▼B

ΚΑΝΟΝΙΣΜΟΣ (ΕΕ) αριθ. 63/2011 ΤΗΣ ΕΠΙΤΡΟΠΗΣ

της 26ης Ιανουαρίου 2011

για τη θέσπιση λεπτομερών διατάξεων σχετικά με τις αιτήσεις παρέκκλισης από τους στόχους για τις ειδικές εκπομπές CO2 σύμφωνα με το άρθρο 11 του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου

(Κείμενο που παρουσιάζει ενδιαφέρον για τον ΕΟΧ)







Άρθρο 1

Αντικείμενο

Ο παρών κανονισμός ορίζει τις πληροφορίες που πρέπει να παρέχονται από τους κατασκευαστές προκειμένου να αποδεικνύεται ότι πληρούνται οι προϋποθέσεις παρέκκλισης σύμφωνα με το άρθρο 11 παράγραφος 1 ή 4 του κανονισμού (ΕΚ) αριθ. 443/2009.

Άρθρο 2

Ορισμοί

Επιπροσθέτως των ορισμών των άρθρων 2 και 3 του κανονισμού (ΕΚ) αριθ. 443/2009, ισχύουν οι ακόλουθοι ορισμοί:

α) «αιτών» : κατασκευαστής κατά την έννοια του άρθρου 11 παράγραφος 1 ή 4 του κανονισμού (ΕΚ) αριθ. 443/2009·

β) «χαρακτηριστικά οχήματος» : οι παράμετροι του οχήματος, μεταξύ των οποίων η μάζα, οι ειδικές του εκπομπές CO2, ο αριθμός θέσεων, οι επιδόσεις του κινητήρα, ο λόγος ισχύος προς μάζα και η ανώτατη ταχύτητα·

γ) «χαρακτηριστικά της αγοράς» : πληροφορίες σχετικά με τα χαρακτηριστικά οχήματος, τις ονομασίες και τις κλίμακες τιμών των αυτοκινήτων που ανταγωνίζονται άμεσα τα οχήματα για τα οποία επιδιώκεται η παρέκκλιση·

δ) «ίδιες εγκαταστάσεις παραγωγής» : βιομηχανική μονάδα κατασκευής ή συναρμολόγησης η οποία χρησιμοποιείται αποκλειστικά από τον αιτούντα για την κατασκευή ή συναρμολόγηση καινούργιων επιβατικών αυτοκινήτων αποκλειστικά για τον συγκεκριμένο κατασκευαστή, συμπεριλαμβανομένων, όπου ισχύει, επιβατικών αυτοκινήτων που προορίζονται για εξαγωγή·

ε) «ίδιο κέντρο σχεδιασμού» : εγκαταστάσεις όπου σχεδιάζεται και αναπτύσσεται το σύνολο του οχήματος και τις οποίες ελέγχει και χρησιμοποιεί αποκλειστικά ο αιτών.

Άρθρο 3

Αίτηση παρέκκλισης σύμφωνα με το άρθρο 11 παράγραφοι 1 και 4 του κανονισμού (ΕΚ) αριθ. 443/2009

1. Οι αιτήσεις παρέκκλισης σύμφωνα με το άρθρο 11 παράγραφος 1 του κανονισμού (ΕΚ) αριθ. 443/2009 υποβάλλονται από τους ενδιαφερόμενους σύμφωνα με τη μορφή που καθορίζεται στο παράρτημα I του παρόντος κανονισμού και περιλαμβάνουν τις πληροφορίες που καθορίζονται στο άρθρο 4 παράγραφος 1 και στο άρθρο 5 του παρόντος κανονισμού.

2. Οι αιτήσεις παρέκκλισης σύμφωνα με το άρθρο 11 παράγραφος 4 του κανονισμού (ΕΚ) αριθ. 443/2009 υποβάλλονται από τους ενδιαφερόμενους σύμφωνα με τη μορφή που καθορίζεται στο παράρτημα II του παρόντος κανονισμού και περιλαμβάνουν τις πληροφορίες που καθορίζονται στο άρθρο 4 παράγραφος 2 και στο άρθρο 6 του παρόντος κανονισμού.

Άρθρο 4

Πληροφορίες για τα κριτήρια επιλεξιμότητας

1. Ο αιτών παρέχει τις ακόλουθες πληροφορίες σχετικά με τα κριτήρια επιλεξιμότητας:

α) πληροφορίες σχετικά με το ιδιοκτησιακό καθεστώς του κατασκευαστή ή της ομάδας συνδεδεμένων κατασκευαστών, μαζί με τη σχετική δήλωση που παρατίθεται στο παράρτημα ΙΙΙ·

β) προκειμένου για κατασκευαστή που υποβάλλει αίτηση παρέκκλισης σύμφωνα με το άρθρο 11 παράγραφος 1 του κανονισμού (ΕΚ) αριθ. 443/2009 ή για ομάδα συνδεδεμένων κατασκευαστών του άρθρου 11 παράγραφος 1 στοιχείο β) του εν λόγω κανονισμού ή για μέλος ομάδας συνδεδεμένων κατασκευαστών του άρθρου 11 παράγραφος 1 στοιχείο γ) του ίδιου κανονισμού, τον αριθμό των επιβατικών αυτοκινήτων που ταξινομήθηκαν επίσημα στην Ευρωπαϊκή Ένωση κατά τα τρία ημερολογιακά έτη πριν από την ημερομηνία της αίτησης ή, όταν αυτά τα στοιχεία δεν είναι διαθέσιμα, ένα από τα ακόλουθα:

— εκτίμηση, με βάση επαληθεύσιμα στοιχεία, του αριθμού των αυτοκινήτων που ταξινομήθηκαν κατά την περίοδο που αναφέρεται στο στοιχείο β) και για τα οποία υπεύθυνος είναι ο αιτών,

— εάν δεν ταξινομήθηκαν αυτοκίνητα κατά την περίοδο που αναφέρεται στο στοιχείο β), τον αριθμό των αυτοκινήτων που ταξινομήθηκαν κατά το τελευταίο ημερολογιακό έτος για το οποίο υπάρχουν τα στοιχεία αυτά.

2. Όσοι υποβάλλουν αίτηση παρέκκλισης σύμφωνα με το άρθρο 11 παράγραφος 4 του κανονισμού (ΕΚ) αριθ. 443/2009 παρέχουν τα στοιχεία που αναφέρονται στο στοιχείο β) της παραγράφου 1 του παρόντος άρθρου μόνο για το ημερολογιακό έτος που προηγείται της ημερομηνίας της αίτησης.

Άρθρο 5

Στόχος ειδικών εκπομπών και δυνατότητες μείωσης σύμφωνα με το άρθρο 11 παράγραφος 2 του κανονισμού (ΕΚ) αριθ. 443/2009

1. Ο αιτών παρέχει τον μέσο όρο των ειδικών εκπομπών CO2 από τα επιβατικά αυτοκίνητά του που ταξινομήθηκαν το 2007, εκτός εάν ο μέσος όρος των ειδικών εκπομπών CO2 για το συγκεκριμένο έτος αναφέρεται στο παράρτημα IV του παρόντος κανονισμού. Όταν οι πληροφορίες αυτές δεν είναι διαθέσιμες, ο αιτών παρέχει τον μέσο όρο των ειδικών εκπομπών CO2 των επιβατικών αυτοκινήτων του που ταξινομήθηκαν κατά το επόμενο πλησιέστερο στο 2007 ημερολογιακό έτος.

2. Ο αιτών παρέχει τις ακόλουθες πληροφορίες σχετικά με τις δραστηριότητές του:

α) για το ημερολογιακό έτος που προηγήθηκε της ημερομηνίας της αίτησης, τον αριθμό των υπαλλήλων και το μέγεθος των εγκαταστάσεων παραγωγής, σε τετραγωνικά μέτρα·

β) το λειτουργικό μοντέλο των εγκαταστάσεων παραγωγής, προσδιορίζοντας τις σχεδιαστικές και παραγωγικές δραστηριότητες που διεκπεραιώνονται από τον αιτούντα ή ανατίθενται σε τρίτους·

γ) σε περίπτωση συνδεδεμένης επιχείρησης, το κατά πόσον οι κατασκευαστές χρησιμοποιούν από κοινού την τεχνολογία και ποιες δραστηριότητες ανατίθενται σε τρίτους·

δ) για πέντε ημερολογιακά έτη πριν από την ημερομηνία της αίτησης, τους όγκους πωλήσεων, τον ετήσιο κύκλο εργασιών, τα καθαρά κέρδη και τις δαπάνες για την Ε&Α και, σε περίπτωση συνδεδεμένης επιχείρησης, τις καθαρές ροές προς τη μητρική εταιρεία·

ε) τα χαρακτηριστικά της αγοράς του·

στ) τον τιμοκατάλογο για όλες τις εκδόσεις των αυτοκινήτων που πρόκειται να υπαχθούν στην παρέκκλιση κατά το ημερολογιακό έτος που προηγείται της ημερομηνίας της αίτησης, καθώς και τον αναμενόμενο τιμοκατάλογο για τα αυτοκίνητα που προγραμματίζεται να παρουσιαστούν στην αγορά και να καλύπτονται από την παρέκκλιση.

Όταν υποβάλλεται αίτηση από κατασκευαστή που είναι υπεύθυνος για περισσότερα από 100 αυτοκίνητα ετησίως, οι πληροφορίες που αναφέρονται στο στοιχείο δ) συνοδεύονται από τους επίσημα πιστοποιημένους λογαριασμούς ή πιστοποιούνται από ανεξάρτητο ελεγκτή.

3. Ο αιτών παρέχει τις ακόλουθες πληροφορίες σχετικά με τις τεχνολογικές του δυνατότητες:

α) τον κατάλογο με τις τεχνολογίες μείωσης του CO2 που χρησιμοποιήθηκαν στα επιβατικά του αυτοκίνητα τα οποία διατέθηκαν στην αγορά το 2007 ή, όταν αυτά τα στοιχεία δεν είναι διαθέσιμα, για το επόμενο πλησιέστερο στο 2007 έτος ή, σε περίπτωση κατασκευαστή που προτίθεται να εισέλθει στην αγορά, για το έτος έναρξης εφαρμογής της παρέκκλισης·

β) τον κατάλογο με τις τεχνολογίες μείωσης του CO2 που χρησιμοποιούνται στα επιβατικά του αυτοκίνητα βάσει του προγράμματος μείωσης εκπομπών και το πρόσθετο κόστος αυτών των τεχνολογιών για κάθε έκδοση οχήματος που καλύπτεται από την αίτηση.

4. Ανάλογα με τις δικές του δυνατότητες μείωσης των εκπομπών, ο αιτών προτείνει στόχο ειδικών εκπομπών για την περίοδο της παρέκκλισης. Ο αιτών μπορεί επίσης να προτείνει ετήσιους στόχους ειδικών εκπομπών.

Ο στόχος ειδικών εκπομπών ή οι ετήσιοι στόχοι ειδικών εκπομπών καθορίζονται κατά τρόπο ώστε ο μέσος όρος των ειδικών εκπομπών κατά τη λήξη της περιόδου της παρέκκλισης να είναι μειωμένος σε σύγκριση με τον μέσο όρο των ειδικών εκπομπών CO2 που αναφέρεται στην παράγραφο 1.

5. Ο στόχος ειδικών εκπομπών ή οι ετήσιοι στόχοι ειδικών εκπομπών που προτείνονται από τον αιτούντα σύμφωνα με το άρθρο 11 παράγραφος 2 στοιχείο δ) του κανονισμού (ΕΚ) αριθ. 443/2009 συνοδεύεται από ένα πρόγραμμα μείωσης για τις ειδικές εκπομπές CO2 του νέου στόλου αυτοκινήτων.

Στο πρόγραμμα μείωσης των εκπομπών προσδιορίζονται τα ακόλουθα:

α) το χρονοδιάγραμμα εισαγωγής τεχνολογιών μείωσης του CO2 στον στόλο αυτοκινήτων του αιτούντος·

β) οι εκτιμώμενες ετήσιες ταξινομήσεις στην Ευρωπαϊκή Ένωση για την περίοδο της παρέκκλισης, ο αναμενόμενος μέσος όρος των ειδικών εκπομπών CO2 και η αναμενόμενη μέση μάζα·

γ) στην περίπτωση των ετήσιων στόχων ειδικών εκπομπών, η ετήσια βελτίωση των ειδικών εκπομπών CO2 των εκδόσεων οχημάτων για τις οποίες εισάγονται τεχνολογίες μείωσης του CO2.

6. Η συμμόρφωση του αιτούντος με στόχο ειδικών εκπομπών ή με ετήσιους στόχους ειδικών εκπομπών αξιολογείται σύμφωνα με το άρθρο 9 του κανονισμού (ΕΚ) αριθ. 443/2009 κάθε έτος κατά την περίοδο της παρέκκλισης.

Άρθρο 6

Στόχος μείωσης για παρέκκλιση σύμφωνα με το άρθρο 11 παράγραφος 4 του κανονισμού (ΕΚ) αριθ. 443/2009

1. Ο αιτών παρέχει τον μέσο όρο των ειδικών εκπομπών CO2 από τα επιβατικά αυτοκίνητά του που ταξινομήθηκαν το 2007, εκτός εάν ο μέσος όρος των ειδικών εκπομπών CO2 για το συγκεκριμένο έτος αναφέρεται στο παράρτημα IV του παρόντος κανονισμού.

2. Ο στόχος μείωσης ο οποίος καθορίζεται σύμφωνα με το άρθρο 11 παράγραφος 4 του κανονισμού (ΕΚ) αριθ. 443/2009 εφαρμόζεται σε σχέση με τον μέσο όρο των ειδικών εκπομπών CO2 γραμμής βάσης που καθορίζεται στην παράγραφο 1.

3. Όταν δεν υπάρχουν πληροφορίες σχετικά με τον μέσο όρο των ειδικών εκπομπών CO2 του κατασκευαστή το 2007, ο αιτών παρέχει πληροφορίες σχετικά με τα χαρακτηριστικά οχήματος για όλους τους τύπους αυτοκινήτων που κατασκευάζει, καθώς και τον αριθμό των αυτοκινήτων που κατασκευάζει και τα οποία αναμένει να ταξινομηθούν στην Ένωση κατά το πρώτο έτος της παρέκκλισης. Ο αιτών αναφέρει, για κάθε παραλλαγή αυτοκινήτων, την κατηγορία οχημάτων στην οποία ανήκει μεταξύ εκείνων που καθορίζονται στον πίνακα του παραρτήματος V.

4. Ο στόχος ειδικών εκπομπών υπολογίζεται ετησίως με βάση τη μείωση κατά 25 % από τη γραμμή βάσης για κάθε κατηγορία οχημάτων που καθορίζεται στο παράρτημα V.

Άρθρο 7

Αξιολόγηση από την Επιτροπή

1. Εάν η Επιτροπή δεν εγείρει αντιρρήσεις εντός εννέα μηνών από την επίσημη λήψη πλήρους αίτησης σύμφωνα με το άρθρο 11 παράγραφος 1 ή το άρθρο 11 παράγραφος 4 του κανονισμού (ΕΚ) αριθ. 443/2009, θεωρείται ότι πληρούνται οι σχετικές προϋποθέσεις για εφαρμογή της παρέκκλισης.

Εάν η Επιτροπή διαπιστώσει ότι η αίτηση είναι ελλιπής, ενδέχεται να ζητήσει συμπληρωματικές πληροφορίες. Εάν οι συμπληρωματικές πληροφορίες δεν υποβληθούν εντός της προθεσμίας που καθορίζεται στο αίτημα, η Επιτροπή μπορεί να απορρίψει την αίτηση. Σε περίπτωση απόρριψης λόγω ελλιπούς αίτησης ή επειδή η Επιτροπή διαπιστώνει ότι ο προτεινόμενος στόχος ειδικών εκπομπών δεν συνάδει με τις δυνατότητες μείωσης του αιτούντος, ο αιτών μπορεί να υποβάλει συμπληρωμένη ή αναθεωρημένη αίτηση παρέκκλισης.

2. Οι αιτήσεις αποστέλλονται σε έντυπη και ηλεκτρονική μορφή και απευθύνονται στη Γενική Γραμματεία της Ευρωπαϊκής Επιτροπής, στη διεύθυνση Secretariat General of the European Commission, 1049 Brussels, Belgium, με την ένδειξη «Derogation under Regulation (EC) No 443/2009». Η ηλεκτρονική μορφή αποστέλλεται επίσης στην υπηρεσιακή ηλεκτρονική διεύθυνση που καθορίζεται στο παράρτημα I.

3. Εάν διαπιστωθεί ότι οι πληροφορίες που περιέχονται στην αίτηση είναι εσφαλμένες ή ανακριβείς, ανακαλείται η απόφαση έγκρισης παρέκκλισης.

Άρθρο 8

Πρόσβαση του κοινού στις πληροφορίες

1. Οι αιτούντες που θεωρούν ότι οι υποβαλλόμενες με την αίτηση πληροφορίες δεν πρέπει να γνωστοποιηθούν σύμφωνα με το άρθρο 11 παράγραφος 9 του κανονισμού (ΕΚ) αριθ. 443/2009 το δηλώνουν στην αίτηση και αναφέρουν τους λόγους για τους οποίους η γνωστοποίηση θα έθιγε την προστασία των εμπορικών συμφερόντων του αιτούντος, συμπεριλαμβανομένης της διανοητικής ιδιοκτησίας.

2. Η εξαίρεση από το δικαίωμα πρόσβασης του κοινού στα έγγραφα, η οποία καθορίζεται στο άρθρο 4 παράγραφος 2 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου ( 1 ), θεωρείται ότι ισχύει για τους ακόλουθους τύπους πληροφοριών:

α) λεπτομέρειες για το πρόγραμμα μείωσης που αναφέρεται στο άρθρο 5 και, ιδιαίτερα, λεπτομέρειες σχετικά με την ανάπτυξη του χαρτοφυλακίου προϊόντων του κατασκευαστή·

β) αναμενόμενες επιπτώσεις των τεχνολογιών μείωσης του CO2 στο κόστος παραγωγής, στις τιμές αγοράς των οχημάτων και στην κερδοφορία της εταιρείας.

Άρθρο 9

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΠΑΡΑΡΤΗΜΑ Ι

Τυποποιημένη μορφή της αίτησης για παρέκκλιση η οποία υποβάλλεται από τους κατασκευαστές που πληρούν τα κριτήρια του άρθρου 11 παράγραφος 1 του κανονισμού (ΕΚ) αριθ. 443/2009

Η ηλεκτρονική μορφή της αίτησης αποστέλλεται στην ακόλουθη διεύθυνση ηλεκτρονικού ταχυδρομείου:

EC-CO2-LDV-IMPLEMENTATION@ec.europa.eu

1. Επωνυμία, διεύθυνση και αρμόδιος επικοινωνίας για τον κατασκευαστή ή την ομάδα συνδεδεμένων κατασκευαστών







Επωνυμίες κατασκευαστή Ταχυδρομική διεύθυνση Όνομα αρμοδίου επικοινωνίας Διεύθυνση ηλ. ταχυδρομείου του αρμοδίου επικοινωνίας Αριθμός τηλεφώνου του αρμοδίου επικοινωνίας

2. Κριτήρια επιλεξιμότητας

2.1. Είναι ο αιτών μέλος ομάδας συνδεδεμένων κατασκευαστών; ΝΑΙ (επισυνάπτεται η δήλωση που παρατίθεται στο παράρτημα III) ΟΧΙ

2.2. Είναι ο αιτών μέλος ομάδας συνδεδεμένων κατασκευαστών, αλλά εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού; ΝΑΙ (επισυνάπτεται η δήλωση που παρατίθεται στο παράρτημα III, βλ. σημείο 2.3) ΟΧΙ (βλ. σημεία 2.4 και 2.5)

2.3. Αριθμός ταξινομήσεων στην Ένωση, εάν η αίτηση αφορά μη συνδεδεμένο κατασκευαστή ή συνδεδεμένο κατασκευαστή που εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού: 2.3.1. Επίσημος αριθμός κατά τα τρία ημερολογιακά έτη πριν από την ημερομηνία της αίτησης



Έτος Αριθμός ταξινομήσεων ΕΕ 2.3.2. Όταν ο επίσημος αριθμός που αναφέρεται στο σημείο 2.3.1 δεν είναι διαθέσιμος για την περίοδο που αναφέρεται στο ίδο σημείο, εκτίμηση με βάση επαληθεύσιμα στοιχεία



Έτος Αριθμός ταξινομήσεων ΕΕ 2.3.3. Όταν τα αριθμητικά στοιχεία των σημείων 2.3.1 και 2.3.2 δεν είναι διαθέσιμα για τη συγκεκριμένη περίοδο, οι αριθμοί για το τελευταίο ημερολογιακό έτος για το οποίο υπάρχουν τα εν λόγω στοιχεία



Έτος Αριθμός ταξινομήσεων ΕΕ

2.4. Εάν η αίτηση αφορά ομάδα συνδεδεμένων κατασκευαστών, αναφέρονται τα ακόλουθα:



Επωνυμίες κατασκευαστή Ταχυδρομική διεύθυνση Όνομα αρμοδίου επικοινωνίας Διεύθυνση ηλ. ταχυδρομείου του αρμοδίου επικοινωνίας Αριθμός τηλεφώνου του αρμοδίου επικοινωνίας

2.5. Αριθμός ταξινομήσεων στην Ένωση από ομάδα συνδεδεμένων κατασκευαστών, εάν η αίτηση αφορά ομάδα συνδεδεμένων κατασκευαστών και ο αιτών δεν εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού: 2.5.1. Επίσημος αριθμός κατά τα τρία ημερολογιακά έτη πριν από την ημερομηνία της αίτησης



Έτος Αριθμός ταξινομήσεων ΕΕ 2.5.2. Όταν ο επίσημος αριθμός που αναφέρεται στο σημείο 2.5.1 δεν είναι διαθέσιμος για την περίοδο που αναφέρεται στο ίδιο σημείο, εκτίμηση με βάση επαληθεύσιμα στοιχεία



Έτος Αριθμός ταξινομήσεων ΕΕ 2.5.3. Όταν τα αριθμητικά στοιχεία των σημείων 2.5.1 και 2.5.2 δεν είναι διαθέσιμα για τη συγκεκριμένη περίοδο, ο αριθμός για το τελευταίο ημερολογιακό έτος για το οποίο υπάρχουν τα εν λόγω στοιχεία



Έτος Αριθμός ταξινομήσεων ΕΕ

3. Αιτούμενη διάρκεια της παρέκκλισης







Αριθμός ημερολογιακών ετών (έως πέντε)

4. Πρόταση για στόχο ειδικών εκπομπών ο οποίος υπολογίζεται ως μέσος όρος στόλου οχημάτων για την περίοδο της παρέκκλισης ή για χωριστούς στόχους ειδικών εκπομπών σε περίπτωση ετήσιων μειώσεων (σε g CO2/km)







Έτος Στόχος μέσου όρου ειδικών εκπομπών (g CO2/km)

5. Πληροφορίες για την εταιρεία

5.1. Μέσος όρος των ειδικών εκπομπών CO2 το 2007, εάν δεν περιλαμβάνεται στο παράρτημα IV (ή, εάν δεν είναι διαθέσιμος, για το επόμενο πλησιέστερο στο 2007 ημερολογιακό έτος)

5.2. Αριθμός υπαλλήλων κατά το ημερολογιακό έτος που προηγείται της ημερομηνίας της αίτησης

5.3. Μέγεθος των εγκαταστάσεων παραγωγής, σε τετραγωνικά μέτρα, κατά το ημερολογιακό έτος που προηγείται της αίτησης

5.4. Όγκος πωλήσεων κατά τα πέντε έτη πριν από την ημερομηνία της αίτησης







Έτος Όγκος πωλήσεων

5.5. Ετήσιος κύκλος εργασιών κατά τα πέντε έτη που προηγούνται της ημερομηνίας της αίτησης







Έτος Κύκλος εργασιών

5.6. Χαρακτηριστικά της αγοράς

Οι πληροφορίες για προγραμματισμένα προϊόντα τα οποία δεν κυκλοφορούν στην αγορά κατά το χρόνο της αίτησης πρέπει να αναφέρονται στην εμπιστευτική ενότητα της παρούσας αίτησης:

α) τα χαρακτηριστικά οχήματος·

β) οι ονομασίες και οι κλίμακες των οχημάτων που βρίσκονται σε άμεσο ανταγωνισμό κατά το έτος που προηγείται της ημερομηνίας της αίτησης·

γ) ο τιμοκατάλογος των οχημάτων που πρόκειται να υπαχθούν στην παρέκκλιση κατά το ημερολογιακό έτος που προηγείται της ημερομηνίας της αίτησης ή κατά το πλησιέστερο στην ημερομηνία της αίτησης έτος.

5.7. Σύντομη περιγραφή του λειτουργικού μοντέλου των εγκαταστάσεων παραγωγής

ΕΜΠΙΣΤΕΥΤΙΚΗ ΕΝΟΤΗΤΑ ΤΗΣ ΑΙΤΗΣΗΣ

5.8. Καθαρά κέρδη κατά τα πέντε έτη πριν από την ημερομηνία της αίτησης







Έτος Καθαρό κέρδος

5.9. Δαπάνες έρευνας και ανάπτυξης (Ε&Α) κατά τα πέντε έτη πριν από την ημερομηνία της αίτησης







Έτος Δαπάνες για Ε&Α

5.10. Σε περίπτωση συνδεδεμένων επιχειρήσεων, καθαρές χρηματοοικονομικές ροές προς τη μητρική εταιρεία κατά τα πέντε έτη πριν από την ημερομηνία της αίτησης







Έτος Καθαρές ροές

6. Λεπτομερή στοιχεία για τα επιβατικά αυτοκίνητα που θα παρουσιαστούν στην ευρωπαϊκή αγορά για τα οποία υπεύθυνος θα είναι ο αιτών

6.1. Χαρακτηριστικά της αγοράς

6.1.1. Χαρακτηριστικά οχήματος

6.1.2. Ονομασίες και κλίμακες τιμών των οχημάτων που βρίσκονται σε άμεσο ανταγωνισμό κατά το έτος που προηγείται της ημερομηνίας της αίτησης

6.1.3. Αναμενόμενος τιμοκατάλογος των οχημάτων που πρόκειται να υπαχθούν στην παρέκκλιση

7. Τεχνολογικές δυνατότητες του αιτούντος

7.1. Κατάλογος τεχνολογιών μείωσης του CO2 που εφαρμόστηκαν στον στόλο οχημάτων του αιτούντος το 2007·

7.2. Όταν ο κατάλογος που αναφέρεται στο σημείο 7.1 δεν είναι διαθέσιμος, ο κατάλογος για το επόμενο πλησιέστερο στο 2007 έτος·

7.3. Σε περίπτωση που οι αιτούντες προτίθενται να εισέλθουν στην αγορά της Ένωσης, ο κατάλογος που αναφέρεται στο σημείο 7.1 πρέπει να παρέχεται για το πρώτο έτος της παρέκκλισης.

8. Πρόγραμμα μείωσης του αιτούντος

8.1. Χρονοδιάγραμμα εφαρμογής τεχνολογιών μείωσης του CO2 στον στόλο οχημάτων·

8.2. Αναμενόμενος μέσος όρος για τον στόλο οχημάτων κατά την περίοδο της παρέκκλισης: 8.2.1. Ταξινομήσεις στην ΕΕ ανά έτος κατά την περίοδο παρέκκλισης 8.2.2. Αναμενόμενη μέση μάζα των οχημάτων που θα παρουσιαστούν στην αγορά της Ένωσης 8.2.3. Αναμενόμενος μέσος όρος των ειδικών εκπομπών CO2 των οχημάτων που θα παρουσιαστούν στην αγορά της Ένωσης

8.3. Τεχνολογίες μείωσης του CO2 που θα εφαρμοστούν στον στόλο οχημάτων του αιτούντος στο πλαίσιο του προγράμματος μείωσης εκπομπών·

8.4. Πρόσθετο κόστος των τεχνολογιών που θα εφαρμοστούν στο πλαίσιο του προγράμματος ανά έκδοση οχήματος·

8.5. Σε περίπτωση ετήσιων στόχων, η ετήσια βελτίωση των ειδικών εκπομπών CO2 των εκδόσεων οχημάτων στις οποίες εισάγονται τεχνολογίες μείωσης του CO2.









ΠΑΡΑΡΤΗΜΑ II

Τυποποιημένη μορφή της αίτησης για παρέκκλιση η οποία υποβάλλεται από τους κατασκευαστές που πληρούν τα κριτήρια του άρθρου 11 παράγραφος 4 του κανονισμού (ΕΚ) αριθ. 443/2009

ΔΙΑΘΕΣΙΜΗ ΣΤΟ ΚΟΙΝΟ ΕΝΟΤΗΤΑ ΤΗΣ ΑΙΤΗΣΗΣ

1. Επωνυμία, διεύθυνση και αρμόδιος επικοινωνίας για τον κατασκευαστή ή την ομάδα συνδεδεμένων κατασκευαστών







Επωνυμίες κατασκευαστή Ταχυδρομική διεύθυνση Όνομα αρμοδίου επικοινωνίας Διεύθυνση ηλ. ταχυδρομείου του αρμοδίου επικοινωνίας Αριθμός τηλεφώνου του αρμοδίου επικοινωνίας

2. Κριτήρια επιλεξιμότητας

2.1. Είναι ο αιτών μέλος ομάδας συνδεδεμένων κατασκευαστών; ΝΑΙ (επισυνάπτεται η δήλωση που παρατίθεται στο παράρτημα III, βλ. σημείο 2.3) ΟΧΙ (βλ. στοιχείο 2.2)

2.2. Αριθμός ταξινομήσεων στην Ένωση, εάν η αίτηση αφορά μη συνδεδεμένο κατασκευαστή: 2.2.1. Επίσημος αριθμός κατά το τελευταίο ημερολογιακό έτος που προηγείται της ημερομηνίας της αίτησης



Έτος Αριθμός ταξινομήσεων ΕΕ 2.2.2. Όταν ο επίσημος αριθμός που αναφέρεται στο σημείο 2.2.1 δεν είναι διαθέσιμος για την περίοδο που αναφέρεται στο ίδιο σημείο, εκτίμηση με βάση επαληθεύσιμα στοιχεία



Έτος Αριθμός ταξινομήσεων ΕΕ 2.2.3. Όταν τα αριθμητικά στοιχεία των σημείων 2.2.1 και 2.2.2 δεν είναι διαθέσιμα για τη συγκεκριμένη περίοδο, ο αριθμός για το τελευταίο ημερολογιακό έτος για το οποίο υπάρχουν τα εν λόγω στοιχεία



Έτος Αριθμός ταξινομήσεων ΕΕ

2.3. Εάν η αίτηση αφορά ομάδα συνδεδεμένων κατασκευαστών: 2.3.1. Επωνυμίες των συνδεδεμένων κατασκευαστών 2.3.2. Αριθμός των ταξινομήσεων στην Ένωση κατά το ημερολογιακό έτος που προηγείται της ημερομηνίας της αίτησης της ομάδας συνδεδεμένων κατασκευαστών



Έτος Αριθμός ταξινομήσεων ΕΕ 2.3.3. Όταν ο αριθμός που αναφέρεται στο σημείο 2.3.2 δεν είναι διαθέσιμος, ο αριθμός ή εκτίμηση με βάση επαληθεύσιμα στοιχεία, για το τελευταίο ημερολογιακό έτος για το οποίο υπάρχουν τα εν λόγω στοιχεία



Έτος Αριθμός ταξινομήσεων ΕΕ

3. Λεπτομερή στοιχεία για τα επιβατικά αυτοκίνητα για τα οποία υπεύθυνος είναι ο αιτών

Οι πληροφορίες για προγραμματισμένα προϊόντα τα οποία δεν κυκλοφορούν στην αγορά κατά το χρόνο της αίτησης πρέπει να αναφέρονται στην εμπιστευτική ενότητα της παρούσας αίτησης.

3.1. Μέσος όρος των ειδικών εκπομπών CO2 το 2007, εάν δεν περιλαμβάνονται στο παράρτημα IV του παρόντος κανονισμού

3.2. Εάν τα στοιχεία για το 2007 δεν είναι διαθέσιμα, τα ακόλουθα: α) Ταξινομήσεις στην Ευρωπαϊκή Ένωση ή εκτίμηση με βάση επαληθεύσιμα στοιχεία, εάν δεν υπάρχουν επίσημα στοιχεία κατά τον χρόνο της αίτησης, για το πλησιέστερο στο 2007 ημερολογιακό έτος β) Τα χαρακτηριστικά οχήματος για όλους τους τύπους αυτοκινήτων γ) Ο κατάλογος των αυτοκινήτων, ομαδοποιημένων κατά κατηγορία οχήματος που παρατίθεται στο παράρτημα V.

4. Στόχος μείωσης των ειδικών εκπομπών κατά 25 % από τη γραμμή βάσης του 2007

ΕΜΠΙΣΤΕΥΤΙΚΗ ΕΝΟΤΗΤΑ ΤΗΣ ΑΙΤΗΣΗΣ

5. Λεπτομερή στοιχεία για τα επιβατικά αυτοκίνητα που θα παρουσιαστούν στην αγορά της Ένωσης από τον αιτούντα (αφορά τους κατασκευαστές που δεν περιλαμβάνονται στο παράρτημα IV)

5.1. Χαρακτηριστικά οχήματος για όλα τα αυτοκίνητα

5.2. Κατάλογος των αυτοκινήτων, ομαδοποιημένων κατά κατηγορία οχήματος που παρατίθεται στο παράρτημα V

5.3. Αναμενόμενες ταξινομήσεις οχημάτων στην ΕΕ κατά το πρώτο έτος της παρέκκλισης









ΠΑΡΑΡΤΗΜΑ III

Τυποποιημένη μορφή της δήλωσης στην οποία αναφέρεται το ιδιοκτησιακό καθεστώς

Άρθρο 11 παράγραφος 1 στοιχείο α) του κανονισμού (ΕΚ) αριθ. 443/2009

Δηλώνω ότι είμαι νομίμως εξουσιοδοτημένος(–η) να εκπροσωπώ την [επωνυμία] (ο κατασκευαστής) που υποβάλλει αίτηση παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΚ) αριθ. 443/2009, και δεν είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΚ) αριθ. 443/2009, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.







Υπογραφή Ημερομηνία Διευθυντής της [κατασκευαστής]

Άρθρο 11 παράγραφος 1 στοιχείο β) ή άρθρο 11 παράγραφος 4 στοιχείο α) του κανονισμού (ΕΚ) αριθ. 443/2009

Δηλώνω ότι είμαι νομίμως εξουσιοδοτημένος(–η) να εκπροσωπώ την [επωνυμία] (ο κατασκευαστής) που υποβάλλει αίτηση παρέκκλισης, όπως προβλέπεται στο άρθρο 11 [παράγραφος 1] [παράγραφος 4] ( *1 ) του κανονισμού (ΕΚ) αριθ. 443/2009, και είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 [παράγραφος 1] [παράγραφος 4] (*1) του κανονισμού (ΕΚ) αριθ. 443/2009, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.







Υπογραφή Ημερομηνία Διευθυντής της [κατασκευαστής]

Άρθρο 11 παράγραφος 1 στοιχείο γ) του κανονισμού (ΕΚ) αριθ. 443/2009

Δηλώνω ότι είμαι νομίμως εξουσιοδοτημένος(–η) να εκπροσωπώ την [επωνυμία] (ο κατασκευαστής) που υποβάλλει αίτηση για παρέκκλιση, όπως προβλέπεται στο άρθρο 11 του κανονισμού (ΕΚ) αριθ. 443/2009, και η οποία είναι μέλος ομάδας συνδεδεμένων κατασκευαστών, όπως ορίζεται στο άρθρο 3 παράγραφος 2 του εν λόγω κανονισμού, αλλά εκμεταλλεύεται ίδιες εγκαταστάσεις παραγωγής και ίδιο κέντρο σχεδιασμού, όπως ορίζονται στο άρθρο 2 του κανονισμού (ΕΚ) αριθ. 000 της Επιτροπής. Εξ όσων γνωρίζω, η [επωνυμία] (ο κατασκευαστής) πληροί τις προϋποθέσεις υποβολής αίτησης παρέκκλισης, όπως προβλέπεται στο άρθρο 11 παράγραφος 1 του κανονισμού (ΕΚ) αριθ. 443/2009, οι δε πληροφορίες που περιέχονται στην αίτηση είναι αληθείς και ακριβείς. Πληροφορίες για το ιδιοκτησιακό καθεστώς της [επωνυμία] (του κατασκευαστή) επισυνάπτονται σε παράρτημα.







Υπογραφή Ημερομηνία Διευθυντής της [κατασκευαστής]









ΠΑΡΑΡΤΗΜΑ IV







Λίστα με τον μέσο όρο των ειδικών εκπομπών CO2 το 2007 ανά κατασκευαστή Κατασκευαστής Μέσος όρος εκπομπών [g/km] AIXAM 164,000 ALPINA 219,932 AM GENERAL 357,000 ASTON MARTIN 377,860 AUDI 184,752 AUSTIN 450,000 AUTOMOBILES DANGEL 153,000 AVTOVAZ 216,632 BEAUFORD 208,000 BENTLEY 411,664 BMW 171,684 BRABUS 246,000 BRONTO 233,000 BUGATTI 577,667 CATERHAM 236,088 CHRYSLER 226,141 CITROEN 142,536 DACIA 154,650 DAIHATSU 153,070 DAIMLER 182,524 DIAMOND 260,000 DONKERVOORT 194,000 DR MOTOR COMPANY 193,048 FERRARI 434,860 FIAT 141,496 FORD 149,343 FUJI HEAVY INDUSTRIES 219,488 GEELY 183,000 GENERAL MOTORS ►M1 283,689 ◄ GM DAEWOO 160,071 GUMPERT 342,000 GWM 253,480 HC&E 220,000 HONDA 157,613 HYUNDAI 162,046 ISUZU 176,133 IVECO 224,770 JAGUAR 208,219 KIA 157,239 LAMBORGHINI 424,087 LAND ROVER 250,399 LOTUS 208,399 MAGYAR SUZUKI 156,280 MASERATI 354,687 MAZDA 172,568 MG 186,801 MICHALAK 117,000 MICROCAR 178,000 MITSUBISHI 174,649 MK SPORTSCARS 117,000 MORGAN 202,324 NETHERLANDS CAR 141,061 NISSAN 168,408 OPEL 153,699 OSV 135,915 PERODUA 138,135 PEUGEOT 142,205 PGO 201,767 PILGRIM 193,000 PORSCHE 287,710 PROTON 155,185 QUADZILLA 176,000 QUATTRO 290,774 RENAULT 146,893 ROLLS ROYCE 394,526 ROVER 188,399 RUF 327,000 SAAB 190,444 SALVADOR CAETANO 224,000 SANTANA 165,965 SEAT 151,184 SHUANGHUAN 270,000 SKODA 149,387 SOVAB 233,822 SSANGYONG 223,430 SUZUKI 166,012 TATA 168,310 TIGER 244,000 TOYOTA 150,634 TVR 397,500 UAZ 314,000 VM 185,000 VOLKSWAGEN 162,152 VOLVO 189,616 WIESMANN 310,000









ΠΑΡΑΡΤΗΜΑ V

Εκπομπές γραμμής βάσης με κριτήριο τη βέλτιστη διαθέσιμη τεχνολογία το 2007 και στόχος μείωσης των ειδικών εκπομπών CO2 κατά 25 % για κάθε κατηγορία οχημάτων







Κατηγορία οχημάτων Κατηγορία (1) μάζας Κατηγορία λόγου ισχύος προς μάζα Εκπομπές γραμμής βάσης [g/km] Στόχος για το CO2 [g/km] 1 1 χαμηλή 108 81 2 1 μεσαία 118 89 3 1 υψηλή 153 115 4 2 χαμηλή 119 89 5 2 μεσαία 138 104 6 2 υψηλή 153 115 7 3 χαμηλή 121 91 8 3 μεσαία 136 102 9 3 υψηλή 150 113 10 4 χαμηλή 131 98 11 4 μεσαία 144 108 12 4 υψηλή 162 122 13 5 χαμηλή 147 110 14 5 μεσαία 152 114 15 5 υψηλή 179 134 (1) Η μάζα σε κατάσταση λειτουργίας, όπως ορίζεται στον κανονισμό (ΕΚ) αριθ. 443/2009.

— Οι κατηγορίες μάζας αντιστοιχούν στις ακόλουθες τιμές (με στρογγυλοποίηση στον πλησιέστερο ακέραιο αριθμό): —



Κατηγορία μάζας Εύρος [kg] 1 0-1 225 kg 2 1 226 -1 375 kg 3 1 376 -1 475 kg 4 1 476 -1 625 kg 5 1 626 + kg

— Οι κατηγορίες λόγου ισχύος προς μάζα αντιστοιχούν στις ακόλουθες τιμές (με στρογγυλοποίηση στον πλησιέστερο ακέραιο αριθμό): —



Κατηγορία λόγου ισχύος προς μάζα Εύρος [W/kg] Χαμηλή 0-65 W/kg Μεσαία 66-85 W/kg Υψηλή 86+